Pravoslávna cirkev v českých krajinách a na Slovensku

Pravoslávna cirkev v českých krajinách a na Slovensku (), do roku 1993 Pravoslávna cirkev v Česko-Slovensku/Pravoslavná církev v Československu je jedna z autokefálnych pravoslávnych cirkví.

Dejiny 
Kresťanstvo byzantského obradu sa na územie dnešného Slovenska dostalo príchodom Cyrila a Metoda na Veľkú Moravu v roku 863. Na začiatku Pravoslávna cirkev v Česko-Slovensku spadala pod Srbskú pravoslávnu cirkev, ale v roku 1923 jej konštantínopolský patriarcha udelil autonómiu. 

Počas druhej svetovej vojny bola cirkev prenasledovaná nacistami, a množstvo kňazov bolo popravených. Biskup Matej Pavlík známy ako biskup Gorazd II., poskytol pomoc atentátnikom na zastupujúceho ríšskeho protektora Reinharda Heydricha, na základe čoho bol popravený. Gorazd bol kanonizovaný Pravoslávnou cirkvou v Česko-Slovensku v roku 1987.

V roku 1946 sa na sovietsky tlak cirkev dostala pod Moskovský patriarchát. Ten jej udelil v roku 1950 autokefalitu, a tento štatút bol potvrdený v roku 1998 konštantínopolským patriarchom.

Po rozpade Česko-Slovenska v roku 1993 sa cirkev rozdelila na dve metropolitné provincie, ktoré sú zjednotené v jednej synode. V oboch je spolu okolo 75 000 veriacich - na Slovensku okolo 50 000 a v Česku okolo 23 000.

Štruktúra 
 Pravoslávna cirkev v českých krajinách
 Pražská eparchia
 Olomoucko-brnianska eparchia

 Pravoslávna cirkev na Slovensku
 Prešovská eparchia
 Michalovsko-košická eparchia

Predstavitelia cirkvi 
Pre podrobný zoznam metropolitov cirkvi pozri Zoznam pravoslávnych metropolitov českých krajín a Slovenska

Na čele cirkvi stojí metropolita. Metropolita Pravoslávnej cirkvi v českých krajinách a na Slovensku je zároveň arcibiskupom pražskej alebo prešovskej eparchie. Od roku 2014 je jej najvyšším predstaviteľom Jeho Blaženosť Rastislav, arcibiskup prešovský, metropolita Pravoslávnej cirkvi v Českých krajinách a na Slovensku.

Svätá synoda 
K januáru 2021 mala Svätá synoda cirkvi nasledujúce zloženie:
 Jeho Blaženosť Rastislav (arcibiskup), arcibiskup prešovský, metropolita českých krajín a Slovenska
 Jeho Vysokopreosvietenosť Michal, arcibiskup pražský a českých krajín
 Jeho Vysokopreosvietenosť Jáchym, arcibiskup berounský, tajomník cirkvi
 Jeho Vysokopreosvietenosť Juraj, arcibiskup michalovsko-košický
 Jeho Vysokopreosvietenosť Simeon, arcibiskup olomoucko-brnenský
 Jeho Preosvietenosť Izaiáš, vikárny biskup šumperský

Štatistiky 

Počet veriacich, ktorí sa na Slovensku prihlásili k pravoslávnej cirkvi v posledných sčítaniach ľudu:

Obce s najvyšším počtom veriacich 
Údaje: Sčítanie obyvateľov, domov a bytov v roku 2001

 Košice - 3.412 (1,45 %)
 Svidník - 3.209 (25,82 %)
 Snina - 2.899 (13,59 %)
 Medzilaborce - 2.701 (40,07 %)
 Humenné - 2.077 (5,91 %)
 Michalovce - 2.073 (5,19 %)
 Bratislava - 1.616 (0,38 %)
 Stakčín - 1.582 (66,33 %)
 Prešov - 1.563 (1,68 %)
 Bardejov - 1.463 (4,32 %)
 Slovinky - 807 (43,22 %)
 Vyšný Mirošov - 581 (96,19 %)
 Stropkov - 569 (5,23 %)
 Jarabina - 512 (61,39 %)
 Ulič - 507 (47,03 %)
 Kružlová - 480 (86,02 %)
 Trebišov - 471 (2,11 %)
 Ubľa - 456 (51,76 %)
 Poprad - 452 (0,80 %)
 Petrová - 436 (73,03 %)

Obce s najvyšším percentuálnym počtom veriacich 
Údaje: Sčítanie obyvateľov, domov a bytov v roku 2001

 Runina - 100,00 % (91)
 Ruský Potok - 99,38 % (160)
 Vyšný Mirošov - 96,19 % (581)
 Roztoky - 95,92 % (282)
 Dlhoňa - 88,41 % (61)
 Oľšinkov - 87,80 % (36)
 Inovce - 87,35 % (221)
 Kružlová - 86,02 % (480)
 Varadka - 85,71 % (144)
 Hrabová Roztoka - 85,14 % (63)
 Krajná Porúbka - 84,48 % (49)
 Pstriná - 84,29 % (59)
 Nová Polianka - 83,87 % (52)
 Valentovce - 83,33 % (35)
 Krajné Čierno - 82,14 % (69)
 Medvedie - 80,65 % (50)
 Zboj - 79,51 % (388)
 Palota - 79,23 % (145)
 Vyšná Jedľová - 79,19 % (137)
 Klenová - 79,07 % (423)

Referencie

Zdroj

Externé odkazy na literárne diela
 Elektronické vydanie časopisu Ikona
 Liturhija preždeosvjaščennych svjataho Hrihorija Dvoeslóva. Vyšnij Svidnik: [s.n.], 1926 - dostupné v Digitálnej knižnici UKB - dielo v cyrilike vytlačené vo Svidníku
 Poslědovanie večerni, polunoščnicy utreni i Vsenoščnago bděnija, po blagosloveniju Preosvjašč ... : Savvatija Archiepiskopa Pražskago i vsego Čecho-Slovenska. Vyšnij Svidnik: [s.n.], 1924 - dostupné v Digitálnej knižnici UKB - dielo v cyrilike, obsahuje večerné modlitby, vytlačené vo Svidníku
 Posledovanije v tri dnja Paschi. Vladomirova na Slovensku: Ju. P. Lažo, 1929 - dostupné v Digitálnej knižnici UKB - obsahuje o sviatku Vzkriesenia Ježiša Krista
 Posledovanije vo Svjatuju i Velikuju nedelju Paschi. Vyšnyj Svidnik Lažo, (n. Pravoslavnaja missija na Slovensku), t. J. Lažo 1925 - dostupné v Digitálnej knižnici UKB - hovorí o Pasche

Externé odkazy 
 Pravoslávna cirkev na Slovensku - oficiálna stránka
 Oficiální české stránky Pravoslavné církve v českých zemích- oficiálna stránka
 
  (oficiálna stránka)
 „PRAVOSLAVI.CZ“ - hlavní český pravoslavný rozcestník
 Stránka o Pravoslaví

Pravoslávne cirkvi